OKRESNÁ PROKURATÚRA GALANTA 
Obrancov mieru 2, 924 29 Galanta 1	

Číslo: 2 Pv 151/16/2202-19	Galanta  16.02.2017
EEČ: 2-17-177-2017
U Z N E S E N I E
Trestná vec:	obv. XXXXX
Trestný čin:	prečin: poškodzovanie veriteľa podľa § 239 odsek 1 písmeno a, odsek 3 písmeno a Trestného zákona
Rozhodol: 	prokurátor Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi:
obvineným: 
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX, XXXXX
väzba: nie
a
poškodenou:  
XXXXX
sídlo: XXXXX XXXXX XXXXX, XXXXX
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 11.380,80 € 
Suma odovzdaná štátu na peňažnú pomoc obetiam trestnej činnosti: 200,- €
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, XXXXX
väzba: nie
ktorý je trestne stíhaný pre trestný čin:
-	prečin: poškodzovanie veriteľa podľa § 239 odsek 1 písmeno a, odsek 3 písmeno a Trestného zákona
štádium: dokonaný trestný čin
forma trestnej súčinnosti: jeden páchateľ vo veci
realizované policajtom Obv.odd. PZ XXXXX pod spisovou značkou ORP-82/SA-SA-2016
na tom skutkovom základe, že: 
ako konateľ obchodnej spoločnosti XXXXX so sídlom XXXXX XXXXX, XXXXX potom, čo druhý konateľ XXXXX, nar. XXXXX dňa 12.04.2011 v mene obchodnej spoločnosti XXXXX uzatvorila s poškodenou obchodnou spoločnosťou XXXXX so sídlom XXXXX XXXXX, XXXXX o nájme nebytových priestorov, ktorej predmetom bol nájom nebytového priestoru číslo XXXXX nachádzajúci sa v nebytovej budove, súpisné číslo XXXXX, parcela číslo XXXXX, katastrálne územie XXXXX, obec XXXXX, zapísanej na liste vlastníctva číslo XXXXX a za nájom a spotrebu elektrickej energie boli obchodnej spoločnosti XXXXX vystavené faktúry číslo:
-	vf120113, vystavená dňa 02.04.2012 so splatnosťou dňa 11.04.2012 znejúca na sumu 251,12 Eur,
-	vf120120, vystavená dňa 05.04.2012 so splatnosťou dňa 14.04.2012 znejúca na sumu 12,30 Eur,
-	vf120152, vystavená dňa 02.05.2012 so splatnosťou dňa 11.05.2012 znejúca na sumu 5,24 Eur, 
-	vf120170, vystavená dňa 31.05.2012 so splatnosťou dňa 09.06.2012 znejúca na sumu 5,24 Eur,
-	vf120200, vystavená dňa 26.06.2012 so splatnosťou dňa 09.07.2012 znejúca na sumu 3,65 Eur, 
-	vf120223, vystavená dňa 02.07.2012 so splatnosťou dňa 10.07.2012 znejúca na sumu 251,12 Eur,
-	vf120261, vystavená dňa 01.08.2012 so splatnosťou dňa 10.08.2012 znejúca na sumu 251,12 Eur,
-	vf120295, vystavená dňa 03.09.2012 so splatnosťou dňa 12.09.2012 znejúca na sumu 251,12 Eur,
-	vf120312, vystavená dňa 24.09.2012 so splatnosťou dňa 05.10.2012 znejúca na sumu 11,62 Eur, 
-	vf120337, vystavená dňa 01.10.2012 so splatnosťou dňa 10.10.2012 znejúca na sumu 251,12 Eur,
-	vf120375, vystavená dňa 01.11.2012 so splatnosťou dňa 10.11.2012 znejúca na sumu 251,12 Eur,
-	vf120407, vystavená dňa 01.12.2012 so splatnosťou dňa 10.12.2012 znejúca na sumu 251,12 Eur,
-	vf130023, vystavená dňa 02.01.2013 so splatnosťou dňa 11.01.2013 znejúca na sumu 251,12 Eur,
-	vf130058, vystavená dňa 01.02.2013 so splatnosťou dňa 10.02.2013 znejúca na sumu 251,12 Eur,
-	vf130088, vystavená dňa 01.03.2013 so splatnosťou dňa 10.03.2013 znejúca na sumu 251,12 Eur,
-	vf130106, vystavená dňa 28.03.2013 so splatnosťou dňa 06.04.2013 znejúca na sumu 10,26 Eur,
-	vf130130, vystavená dňa 02.04.2013 so splatnosťou dňa 11.04.2013 znejúca na sumu 251,12 Eur,
-	vf130170, vystavená dňa 02.05.2013 so splatnosťou dňa 11.05.2013 znejúca na sumu 251,12 Eur,
-	vf130206, vystavená dňa 03.06.2013 so splatnosťou dňa 12.06.2013 znejúca na sumu 251,12 Eur,
-	vf130226, vystavená dňa 28.06.2013 so splatnosťou dňa 07.07.2013 znejúca na sumu 9,58 Eur,
-	vf130249, vystavená dňa 01.07.2013 so splatnosťou dňa 10.07.2013 znejúca na sumu 251,12 Eur,
-	vf130290, vystavená dňa 01.8.2013 so splatnosťou dňa 10.08.2013 znejúca na sumu 251,12 Eur,
-	vf130305, vystavená dňa 30.08.2013 so splatnosťou dňa 08.09.2013 znejúca na sumu 5,93 Eur, 
do dnešného dňa po splatnosti poslednej faktúry neuhradil predmetné faktúry; avšak obvinený dňa 05.09.2013 už odo dňa 22.08.2013 ako jediný konateľ vystavil faktúru číslo 77013008 s dátumom splatnosti dňa 15.09.2013, ktorou ako predávajúci predal a fakturoval predaj demo prístrojov a to 1 kus Kowa HA2 tonometer v hodnote 1075,72,-Eur, 1 kus Starvac dvoukomorý pas v hodnote 243,46 Eur a 1 kus XXXXX V6 v hodnote 2752,95 Eur a to za sumu 4072,13 Eur kupujúcemu odberateľovi XXXXX XXXXX, so sídlom XXXXX, XXXXX XXXXX, XXXXX, čím zmaril uspokojenie poškodenej obchodnej spoločnosti XXXXX a spôsobil jej škodu vo výške 3.830,62 Eur.
Odôvodnenie:
Uznesením povereného príslušníka Obvodného oddelenia Policajného zboru XXXXX sp. zn. ORP-82/SA-SA-2016 zo dňa 4.10.2016 bolo podľa § 206 ods. 1 Tr. por. vznesené obvinenie osobe XXXXX pre prečin poškodzovania veriteľa podľa § 239 ods. 1 písm. a), ods. 3 písm. a) Trestného zákona na tom skutkovom základe tak, ako je to uvedené vo výrokovej časti tohto uznesenia.  

	Skutkový stav bol dostatočne zistený a preukázaný výpoveďou obvineného, svedkyne – poškodenej XXXXX, svedkyne XXXXX a na vec sa vzťahujúcimi zabezpečenými listinnými dôkazmi. 

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu 5 rokov, stanovenú v ustanovení § 220  odsek 1  Trestného poriadku.

	 Podľa § 239 ods. 1 písm. a), ods. 3 písm. a) Trestného zákona prečinu poškodzovania veriteľa sa dopustí ten, kto, čo aj len čiastočne, zmarí uspokojenie svojho veriteľa tým, že zničí, poškodí, urobí neupotrebiteľnou, zatají, predá, vymení alebo inak odstráni čo aj len časť svojho majetku a spôsobí ním väčšiu škodu. Páchateľ sa potrestá odňatím slobody na šesť mesiacov až tri roky.   

Ďalšou podmienkou na rozhodnutie o schválení zmieru je aktivita obvineného smerujúca k náhrade škody spôsobenej prečinom, pričom ustanovenie § 220 ods. 1 písm. b) Trestného poriadku vymedzuje tri možnosti, ktorými môže obvinený riešiť otázku náhrady škody, ktoré sú uvedené alternatívne, žiadna z nich sa neuprednostňuje. Táto podmienka bola splnená dňa 18.11.2016, kedy obvinený uhradil poškodenej spoločnosti XXXXX celkovú škodu vo výške 11.380,80 Eur.

Obvinený nemá záznam v registri trestov, v evidencii priestupkov má 1 záznam z roku 2013 za menej závažný priestupok na úseku cestnej premávky. 

Obvinený XXXXX a poškodená spoločnosť XXXXX, v zast. splnomocnencom XXXXX  so schválením zmieru vyslovili súhlas a zároveň uviedli, že zmier uzavreli dobrovoľne. Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný. Obvinený dňa 1.2.2017 zložil účet Krajskej prokuratúry v Trnave peňažnú sumu vo výške 200 Eur určenú štátu na peňažnú pomoc poškodeným trestnými činmi. Obvinený a poškodený s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Z uvedeného dôvodu som rozhodol tak, ako je uvedené vo výrokovej časti tohto uznesenia.
Poučenie:
Proti tomuto uzneseniu nie je prípustná sťažnosť.

JUDr. Michal Oravec 
prokurátor